Mažieji Kalvaičiai

Maloje Belozernojė (), anksčiau Mažieji Kalvaičiai () – gyvenvietė Rusijoje, Kaliningrado srityje, Nesterovo rajone, 22 km į pietryčius nuo Nesterovo (Stalupėnų), Vištyčio ežero šiaurės vakariniame krante, priešais Vištyčio miestelį Lietuvoje. Ties gyvenviete iš Vištyčio ežero išteka Pisos upė.


Kurortinė gyvenvietė (poilsio namai, stovyklavietės). Šalia prasideda Raudonasis miškas. Maloje Belozernojė patenka į Vištyčio nacionalinį parką.

 Istorija 
1785 m. šioje vietoje minima Kalvaičių, arba Misiškių (), gyvenvietė.Volständige Topographie vom Litthauischen Cammer-Departement von 1785, Goldbeck, S.63 Digitalisat des Münchener Digitalisierungszentrums Nuo XIX a. minimi Didieji ir Mažieji Kalvaičiai (Misiškiai); Mažaisiais Kalvaičiais vadinta Didžiųjų Kalvaičių kaimo dalis prie Pisos ištakų. 1885 m. čia buvo 3 sodybos ir 29 gyventojai,Gemeindelexikon für das Königreich Preußen. 1, Provinz Ostpreußen. Berlin: Verlag des Königlichen Statistischen Bureaus, 1888, p. 332. Nuoroda tikrinta 2025-05-16. 1905 m. – 4 sodybos ir 31 gyventojas.Gemeindelexikon für das Königreich Preußen, Heft I, Provinz Ostpreußen, p. 58, 59. Verlag des Königlichen Statistischen Landesamts, Berlin SW, 1907. Rytų Prūsijos laikais priklausė Geldapės apskričiai, 1874 m. pateko į apskrityje suformuotą Kalvaičių valsčių. Tikinčiųjų dauguma priklausė Žydkiemio evangelikų liuteronų parapijai. Pasienyje su Lietuva buvo sienos perėjimo punktas, veikė muitinė.Gr. Kallweitschen, Topographische Karte 1:25 000 (Meßtischblatt), 15102, 1936 m. Nuoroda tikrinta 2025-05-16. 1938 m. gyvenvietė pervadinta Mažuoju Kornbergu (Klein Kornberg),Ortsnamenänderungen in Ostpreußen. Eine Sammlung nach dem Gebietsstand vom 31.12.1937. Zusammengestellt von Helmut Zipplies, S.22,VfFOW Hamburg 1983 kraštą užėmus Raudonajai armijai – Malojė Priozernoje. Apytikriai nuo XX a. devintojo dešimtmečio vadinama Malojė Belozernoje.

Tarybų Sąjungos laikais šalia buvo pionierių stovykla, poilsio bazė. Buvo kelias į Vištyčio miestelį.maps.vlasenko.net

XXI a. pr. prijungta prie Jagodnojės (Bredūnų) kaimo.

 Šaltiniai 

Kategorija:Nesterovo rajono gyvenvietės